Odense Adresse-Contoirs Efterretninger, 1839-06-12
Fædrelandet. Offentlige Foranstaltninger. Collegialtidenden meddeler en nærmere Efterretning om den af afgangne Grev Rosencrone og Ægtefælle Agnete Marie Rosencrone f. Hjelmstjerne oprettede grevelige Hjelmstjerne=Rosencroneske Stiftelse i Kjøbenhavn, hvis Fond nu kan antages at beløbe c. 377,000 Rbd., hvorved dog bemærkes, at, ligesom, ifølge Grevindens specielle Bestemmelser, umiddelbar eller kort efter hendes Død Udbetalinger af flere betydelige Summer ere skeete, saaledes skulle endnu, ifølge lignende Bestemmelser, umiddelbar efter Boets Slutning endeel større og mindre Udbetalinger een Gang for alle finde Sted, tilsammen et Beløb af omtrent 8000 Rbd. Stiftelsens Hensigt er at lindre uforskyldt Trang, bidrage til lykkelige Ægteskabers Formerelse i Næringsstanden, understøtte fremstræbende uformuende Ungdom, udbrede Kultur og Videnskabelighed, samt opmuntre Talenters heldige Udvikling. J Overeensstemmelse med disse Øiemed indbefatter Stiftelsen fem Klasser, af hvilke den første Klasse understøtter gamle Tjenestefolk af begge Kjøn, der formedelst Alder og Svaghed ere uskikkede til Tjeneste; den anden Klasse udstyrer uformuende Piger, der gifte sig i Næringsstanden; den tredie Klasse sigter til at hjelpe trængende Enker at opdrage uforsørgede Børn; den fjerde Klasse har til Formaal at befordre det under 28 Januar 1809 stiftede kongelige Museums videnskabelige Bestræbelser; den femte Klasse virker til Videnskabeligheds Fremme igjennem det danske Videnskabernes Selskab og til Talenters Udvikling blandt Kunstnere og Haandværkere. For at Stiftelsens Øiemed ikke skal forfeiles ved at give dens Virksomhed for viid en Udstrækning, bestemmes: at de tre første Klasser ikke skulle virke udenfor Sjælland og Nørrejylland, Provindser, i hvilke denne Stiftelses Oprettere deels have havt Eiendomme, deels have tilbragt den største Deel af deres Levetid. Den fjerde Klasse har til Formaal at gavne det under 28 Januar 1809 stiftede kongelige Museum, hvis Hensigter til Videnskabeligheds Fremme og unge Videnskabsdyrkeres Understøttelse, som stemme med de Øiemed, nærværende Stiftelses Oprettere have tilsigtet, saavel ved den Hjelmstjernske Bogsamlings Jndlemmelse i det Kongelige store Bibliothek, som ved deres til Videnskabeligheds Udbredelse iøvrigt fattede Beslutninger. Af femte Klasses aarlige Jndtægter tilstilles den ene Trediedeel det danske Videnskabernes Selskab i Kjøbenhavn, for at anvendes til saadanne videnskabelige Gienstande, som dette Selskab maatte finde passende. De øvrige to Trediedele af femte Klasses Jndtægter anvendes efter Directionens eget Skjøn til unge talentfulde danske Kunstneres Understøttelse og til Præmier for gavnlige Opfindelser af nye eller lettere Veie og Midler i Kunster og Haandværker. Jkkun saadanne Kunstnere maa meddeles Understøttelse, der godtgjøre ved Vidnesbyrd fra det Kongelige Kunstacademie, eller, om de ere Mekanici, ved saadanne fra bekjendte duelige Mænd i dette Fag, at de have gjort heldig Fremgang i den Kunst, de dyrke. Stiftelsens Bestyrelse, der staaer under den danske Regjerings Overopsyn, er betroet tvende Direktører, der for Tiden ere Conferentsraad L. Engelstoft og Etatsraad Generalfiskal Treschow.